 Dhinaca kale kooxda KKK ayaa kamid ah kooxaha ugu caansan ee cunsuriyiinta Maraykanka waxaana la aasaasay sanadkii 1865 waxayna waagii hore lahaan jireen taageerayaal badan oo gaaraya illaa 4 milyan, balse taageerayaashooda xiligan ayaa lagu qiyaasaa 5 illaa 8 kun oo qof, inkastoo ay tiro yaryihiin hadana marar badan bay isku dayaan inay banaanbaxyo ka dhigaan magaalooyinka waaweyn waxayna mar walba caqabad weyn kala kulmaan shacabka kasoo horjeeda. 